Document ID: 31982R2613

Padomes Regula (EEK) Nr. 2613/82
(1982. gada 21. septembris)
par to, lai Eiropas Ekonomikas kopiena noslēgtu Sadarbības pamatlīgumu ar Brazīlijas Federatīvo Republiku
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. un 235. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Kopienai savu mērķu sasniegšanai ārējo ekonomisko attiecību jomā būtu jāapstiprina Sadarbības pamatlīgums ar Brazīlijas Federatīvo Republiku; tā kā daži šajā nolīgumā paredzētie ekonomiskās sadarbības veidi pārsniedz kopējās tirdzniecības politikas jomā minētās rīcības pilnvaras,
IR PIEŅĒMUSI ŠO REGULU.
1. pants
Ar šo Eiropas Ekonomikas kopiena Kopienas vārdā apstiprina Sadarbības pamatlīgumu ar Brazīlijas Federatīvo Republiku.
Nolīguma teksts ir pievienots šai regulai.
2. pants
Saskaņā ar Nolīguma IX pielikumu Padomes priekšsēdētājs sniedz paziņojumu par to, ka Eiropas Ekonomikas kopiena [2] ir izpildījusi procedūras, kas vajadzīgas, lai šis nolīgums stātos spēkā.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1982. gada 21. septembrī

Labels: 18
15
5